Harald Bjørkøy

**Harald Bjørkøy** (født 1953) er en norsk tenor. Han ble tildelt Rikskonsertenes debutstøtte som sanger i 1982, og er prisvinner fra nasjonale og internasjonale sangkonkurranser. 

Han er tildelt Griegprisen for sine konserter og CD-innspillinger med Griegs sanger.

## Sanger og pedagog
Sammen med sine eldre brødre Kåre Bjørkøy og Svein Bjørkøy samt Knut Stiklestad utgjorde Harald Bjørkøy på 1980-tallet sanggruppen Bjørkøy-kvartetten.

Harald Bjørkøy har sunget et stort repertoar innenfor sjangrene lied og oratorier. Videre har han sunget hovedroller i operaer som Don Giovanni, Carmen, Jenufa, La traviata, Trubaduren, I Pagliacci, og La bohème. Han har blant annet arbeidet med dirigentene Karsten Andersen, Terje Boye Hansen, Antonio Pappano, Sixten Ehrling, Dimitri Kitajenko og Marc Soustrot.

Han har sunget flere hovedroller ved Den Norske Opera & Ballett, vært solist med alle norske profesjonelle symfoniorkestrene og konsertert i en rekke europeiske land og i USA.  Han har medvirket ved en rekke LP og CD-innspillinger, radio og tv-produksjoner både som solist og kordirigent, og sunget med ulike operaselskaper i Norge og Skottland. Han har gitt en rekke mesterklasser i klassisk sang i og har også stor erfaring som korleder.

Bjørkøy er professor emeritus fra Griegakademiet, Universitetet i Bergen.

Bjørkøy har gjennom konserter, operaframførelser, innspillinger og noteutgivelser bidratt til å løfte fram sangskatter av  sju norske meget dyktige komponister som havnet «i skyggen av Grieg»; Hjalmar Borgstrøm, Johannes Haarklou, Ole Olsen, Johan Selmer, Gerhard Schjelderup, Catharinus Elling og Arne Eggen.

## Priser og utmerkelser
* Rikskonsertenes debutstøtte 1982
* Pris fra den internasjonale sangkonkurransen i s'Hertogenbosch, Nederland.
* Griegprisen for sine konserter og CD-innspillinger med Edvard Griegs sanger.
* Kongens fortjenstmedalje i 2023 

## Diskografi
* 1987: *Edvard Grieg: Songs with Orchestra*, ARCD 1918. – sammen med Marianne Hirsti, Trondheim symfoniorkester, Ole Kristian Ruud (dirigent)
* 1991: *Edvard Grieg: Four Hymns for baritone and mixed choir op 74.Album for male chorus op 30*, VNP 0091-20 – sammen med Bergen Domkantori, Magnar Mangersnes (dirigent)
* 1991: *Arne Dagsvik: I denne søte juletid*. Pro Musica PPC9024 – utøvere: Harald Bjørkøy, Bodil Arnesen, Arne Dagsvik, Chorus Arctimus.
* 1994: *Ludvig Irgens-Jensen:* *Heimferd*, Simax PSC 3109 – sammen med Trondheim Symfoni og kor, Ole Kristian Ruud, Anne Bolstad, Randi Stene, Ivar Gilhuus, Per Vollestad, Carsten Stabell.
* 1995: *Schumann Dichterliebe, Grieg Songs*, Vanguard Classics ARC 33. Harald Bjørkøy, tenor. Jens Harald Bratlie, piano. innspilt på Troldhaugen
* 1996: *The four tenor brothers Bjørkøy*, Sonor records SON CD 6002 – utøvere: Harald Bjørkøy, Svein Bjørkøy, Kåre Bjørkøy, Gunnar Bjørkøy, kor, Bjørn Sagstad, Audun Kayser (piano). *Live*-opptak fra Olavshallen i Trondheim i september 1996
* 2002: *Hjalmar Borgstrøm:Thora paa Rimol, opera in two acts op 7* SIMAX PSC 1230. Harald Bjørkøy,Randi Stene, Trond Hallstein Moe, Oddbjørn Tennfjord, Trønderopera chorus, Trondheim Symphony Orchestra, Terje Boye Hansen conductor.
* 2007: *[[Shadow Songs]]*, EUCD 40 – sammen med Hilde Haraldsen Sveen, Signe Bakke og Jan Hovden
* ?: *Hommage à Magnar Grøndal – Songar i utval*, N.M.O 14505 – utøvere: Harald Bjørkøy (tenor) og Jan Hovden (piano)

## Referanser


## Eksterne lenker
* 
* 
	

*  Biografi hos proarte.no